VENDIM
Nr. 96, datë 9.2.2022

PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “NDËRTIMI I PARKIMIT PUBLIK, LULISHTE E NDRIÇIM”, BASHKIA CËRRIK

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Ndërtimi i parkimit publik, lulishte e ndriçim”, Bashkia Cërrik.
2. Shpronësimi bëhet në favor të Bashkisë Cërrik.
3. Pronarët kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi, për pasuritë e llojit “tokë truall” dhe “ndërtesë”, me vlerë të përgjithshme prej 1 883 925 (një milion e tetëqind e tetëdhjetë e tre mijë e nëntëqind e njëzet e pesë) lekësh.
4. Vlera e përgjithshme e shpronësimit, prej 1 883 925 (një milion e tetëqind e tetëdhjetë e tre mijë e nëntëqind e njëzet e pesë) lekësh, përballohet nga buxheti i Bashkisë Cërrik.
5. Shpenzimet procedurale, në vlerën 50 000 (pesëdhjetë mijë) lekë, përballohen nga Bashkia Cërrik.
6. Shpronësimi fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit është 3 (tre) muaj nga data e hyrjes në fuqi të tij.
7. Pronarët e përmendur në tabelën, që i bashkëlidhet këtij vendimi, kompensohen, për efekt shpronësimi, pasi të kenë paraqitur dokumentacionin justifikues për likuidim, pranë Bashkisë Cërrik.
8. Bashkia Cërrik kryen procedurat për likuidimin e pronarëve të shpronësuar, sipas përcaktimeve të bëra në këtë vendim. 
9. Afati i fillimit dhe i përfundimit të punimeve të jetë në përputhje me afatet e parashikuara nga Bashkia Cërrik.
10. Agjencia Shtetërore e Kadastrës, Drejtoria Vendore Elbasan, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit mbi hartën kadastrale të regjistrimit, sipas planimetrisë së shpronësimit të miratuar dhe bën kalimin e pronësisë për pasuritë e shpronësuara në favor të Bashkisë Cërrik.
11. Agjencia Shtetërore e Kadastrës, Drejtoria Vendore Elbasan, pezullon të gjitha transaksionet me pasuritë e shpronësuara deri në momentin, kur do të realizohen procesi i hedhjes së gjurmës së projektit mbi hartën kadastrale të regjistrimit dhe kalimi i pronësive në favor të Bashkisë Cërrik për pasuritë e shpronësuara.
12. Ngarkohen Ministria e Infrastrukturës dhe Energjisë, Bashkia Cërrik, Agjencia Shtetërore e Kadastrës, Drejtoria Vendore Elbasan, dhe Agjencia Shtetërore për Shpronësimin për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama




	LISTA EMËRORE E PRONARËVE TË PASURIVE TË PALUAJTSHME, PRONË PRIVATE, QË PREKEN NGA PROJEKTI  “NDËRTIMI I PARKIMIT PUBLIK, LULISHTE E NDRIÇIM”, BASHKIA CËRRIK


	NR.
	EMËR ATËSI MBIEMËR
	ZK
	Nr. pas.
	Sip. e përgj. truall (m²)
	Sip. e prekur truall (m²)
	Çmimi për truall
	Vlera truall i prekur (lek)
	Sip. e gjurmës së objektit, sipas kartelës (m²)
	Sip. e përgj. ndërtimi e objektit, sipas kartelës
	Sip. shërbimi (m²)
	Vlera e sip. prekur, objekt shërbimi me situacion (lek)
	Vlera e përgj. truall + objekt (lek)
	Konfirmim ASHK Elbasan

	1
	Tajar Kudret Pëllumbi
	1389
	2/39/4
	135
	135
	419
	 56,565 
	45
	45
	45
	 916,292 
	 972,857 
	Konfirmohet me shkresën nr. 3867/1 prot., datë 8.7.2021, të ASHK Elbasan

	2
	Sali Ismail Braho
	1389
	 2/93
	36
	36
	419
	 15,084 
	36
	36
	36
	 529,835 
	 544,919 
	Konfirmohet me shkresën nr. 3867/1 prot., datë  8.7.2021 të ASHK Elbasan

	3
	Hajrie Sherif Qevani
	1389
	2/94-Nd
	0
	0
	0
	0
	22.7
	22.7
	22.7
	 337,615 
	 337,615 
	Konfirmohet me shkresën nr. 3867/1 prot., datë 8.7.2021 të ASHK Elbasan

	
	Hajrie Sherif Qevani
	1389
	2/221
	68.1
	68.1
	419
	 28,534 
	0
	0
	0
	0
	 28,534 
	Konfirmohet me shkresën nr. 3867/1 prot., datë 8.7.2021 të ASHK Elbasan

	VLERA TOTALE PARAPRAKE E SHPRONËSIMIT
	 1,883,925 

